**सहकार महर्षी भाऊसाहेब संतुजी थोरात महाविद्यालय, संगमनेर**

**आय.क्यु.ए.सी. अंतर्गत**

**इतिहास विभाग**

**इतिहास मंडळ अंतर्गत**

ऐतिहासिक सर्वे – पोखरी हवेली

दिनांक : २३ जानेवारी २०२४

इतिहास म्हणजे गतकालीन राजकारण, इतिहास म्हणजे थोरामोठ्यांची चरित्रे, इतिहास म्हणजे वर्गसंघर्ष, इतिहास म्हणजे अन्वयार्थ अशा इतिहासविषयक विविध धारणा, कालक्रमात इतिहास हि संकल्पना किती बदलली, याची साक्ष देतात. आता इतिहास हा राजाची गोष्ट, लढाया, स्वातंत्र्य आंदोलनाचे वृत्तांत इथपर्यंत सीमित राहिलेला नाही तर मानवी समाजाची सर्वांगीण प्रगती कहाणी बनला आहे. स्थानिक ते वैश्विक असा सर्वस्पर्शी इतिहास आता आविष्कृत होत आहे. म्हणून सहकार भाऊसाहेब संतूजी थोरात महाविद्यालयातील इतिहास विभागातील एस.वाय.बी.ए., टी.वाय.बी.ए., एम ए. भाग १ & एम ए. भाग २ या वर्गातील विद्यार्थ्यांनी फक्त इतिहासाचा अभ्यास फक्त वर्गातच न करता त्याचा उपयोग करून प्रत्यक्षात विद्यार्थ्यांनी गावाचा इतिहास शोधला. इतिहास विभागाचे प्रमुख प्रो.डॉ. राजदेव टी.बी., प्रा. थिटमे एस.ए., प्रा.श्रीकांत डापसे, प्रा. दोरगे एस.के. यांच्या मार्गदर्शनाखाली विद्यार्थ्यांनी संगमनेर तालुक्यातील पोखरी हवेली गावातील ऐतिहासिक धार्मिक स्थळांचा, वास्तूंचा, मंदिरांचा अभ्यास केला. गावातील स्वातंत्र्य सैनिक, तसेच वयोवृद्ध व्यक्ती यांची प्रत्यक्ष भेट घेऊन गावाचा इतिहास यांच्याकडून जाणून घेतला. गावाची संस्कृती, सामाजिक, आर्थिक, राजकीय जीवन याविषयी माहिती संकलित केली. गावाचा इतिहास शोधताना विविध व्यक्तींनी त्यांना माहिती दिली. प्रश्नावलीच्या माध्यमातून त्यांनी गावाचा इतिहास जाणून घेतला.

खूप प्राचीन काळी शेतीचा शोध लागण्यापूवीं माणूस भटके जीवन जगत होता.त्या काळी तो जगण्यासाठी शिकार व कंदमुळे यावर अवलंबून होता. पुढे शेतीचा शोध लागला. जमीन आणि प्राणी याच्या आधारे तो वस्ती करू लागला. पुढे माणसे एकाच ठिकाणी घरे बांधून राहू लागली एकमेकांच्या सहकार्याने शेती करू लागली. त्यांची घरे एकमेकांच्या जवळजवळ असत. त्यातून वस्ती तयार झाली. त्यांचा विस्तार झाला. अनेक वस्त्यांचे मिळून 'गाव' तयार झाले. त्यांच्यात सुरक्षिततेची भावना निर्माण झाली. शेतीच्या शोधानंतर माणसांची कामे वाढली. ही सगळी कामे एकच व्यक्ती करू शकत नव्हती. म्हणून लोकांमध्ये कामाची वाटणी झाली. उदा.लाकडी अवजारे तयार करणे, त्याची दुरुस्ती करणे,कापड विणने, दागिने बनवणे,मातीची भांडी तयार करणे असे विविध व्यवसाय करणारे कारागीर निर्माण झाले.
शेती करण्यासाठी कोणकोणती अवजारे लागतात?
शेतीची जुनी अवजारे व आधुनिक अवजारे यांची माहिती, वस्तुसंग्रहालय  इत्यादी वास्तू आहेत काय? तुमच्या गावाचे नाव कसे पडले?
तुमच्या गावात कोणकोणत्या ऐतिहासिक वास्तू आहेत?
गावात मंदिर,  लेणी, मशीद, स्मारक, किल्ला,
 या वास्तूवरून गावाची ओळख निर्माण होत असते. ऐतिहासिक वास्तूमधून आपल्याला' आपल्या गावाच्या संपन्नतेचे दर्शन घडते. आपल्याला गावाचा इतिहास समज़ण्यास मदत होते. या वास्तू हा आपला मौल्यवान ठेवा आहे. तो सुरक्षित राहणे आवश्यक आहे. हा ठेवा जपणे ही आपली जबाबदारी आहे. गावाचा उरूस, जत्रा,   एखादे ' धार्मिक स्थळ किल्ला यांमुळे गावाचे नाव प्रसिद्ध होते. या सर्वांची माहिती या ऐतिहासिक सर्वेमध्ये विद्यार्थ्यांनी प्रश्नावलीद्वारे करून घेतली.